Diari Oficial de la Generalitat Valenciana


Sumari del DOGV 8398, del 05-10-2018 (2018/9062)

RESOLUCIÓ de 31 de maig de 2018, de la Direcció General del Sector Públic, Model Econòmic i Patrimoni, de finalització d'investigació prèvia i incoació de l'expedient de declaració administrativa d'hereus abintestat d'Antonio Guijarro Calvo a favor de la Generalitat. Expedient número 122/2233 HTE.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9062


Data del document
:   31-05-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 31 de maig de 2018, de la Direcció General del Sector Públic, Model Econòmic i Patrimoni, de finalització d'investigació prèvia i incoació de l'expedient de declaració administrativa d'hereus abintestat d'Antonio Guijarro Calvo a favor de la Generalitat. Expedient número 122/1602 THW. [2018/9062]  
Antecedents de fet  
Mitjançant escrit remés per la Delegació de l'Institut València d'Administració Tributària (IVAT), s'ha donat trasllat a aquesta conselleria de la documentació relativa a la renúncia de l'herència d'Antonio Guijarro Calvo, amb ZUC 2135..., que va morir a Alacant el dia 16 de gener de 2016.  
Es tracta d'un escrit presentat davant de l'esmentat institut el passat dia 15 de novembre de 2017 per Mónica Guijarro Cervantes, en el qual manifesta la seua renúncia a l'herència del causant mitjançant escriptura pública de renúncia de drets hereditaris efectuada per les filles del causant, autoritzada per la notària de Sant Joan d'Alacant, María Laura Muñoz Alonso, el dia 20 de desembre de 2016, amb el número 2094 de protocol.  
Una vegada ha finalitzat la investigació prèvia, i considerant que després de l'entrada en vigor de la Llei 15/2015, de 2 de juliol, de jurisdicció voluntària, és procedent tramitar la declaració d'hereus abintestat a favor de la Generalitat en via administrativa.  
  
Fonaments de dret  
En compliment del que preveu l'article 71 de l'Estatut d'Autonomia de la Comunitat Valenciana, l'article 43 de la Llei 14/2003, de 10 d'abril, de patrimoni de la Generalitat Valenciana, el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, pertoca incoar l'expedient per a la declaració d'hereus abintestat a favor de la Generalitat respecte d'aquesta herència.  
  
Havent-se obtingut la documentació necessària per a la finalització del procediment d'investigació prèvia, s'ha de dur a terme l'inici del procediment d'incoació de la declaració administrativa d'hereus.  
  
En l'exercici de les competències atribuïdes en el Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i basant-se en el que disposa l'article 58 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Finalitzar el procediment d'investigació prèvia per haver obtingut la documentació necessària per a la seua conclusió.  
  
Segon  
Incoar el procediment de declaració d'hereus abintestat a favor de la Generalitat respecte de l'herència d'Antonio Guijarro Calvo, conforme al que es preveu en els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària i en el Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Tercer  
Efectuar consulta als departaments o òrgans de la Generalitat i d'altres entitats públiques que puguen disposar d'informació sobre possibles béns, drets i/o obligacions de l'herència, a més haurà de demanar-se qualsevol altre document que siga necessari per a acreditar l'existència de béns, drets i/o obligacions de l'herència.  
Quart  
Obtenir tota la documentació necessària per a justificar la procedència d'obertura de successió intestada a favor de la Generalitat i constatar-se l'absència d'altres hereus legítims amb dret a l'herència, per a això s'haurà de demanar la corresponent declaració testifical, si escau, així com qualsevol altre document que siga necessari per a acreditar la justificació i procedència de la successió intestada a favor de la Generalitat.  
  
Cinqué  
Publicar aquesta resolució en el DOGV, en la pàgina web d'aquesta conselleria, i remetre'n una còpia a l'Ajuntament d'Alacant per a la seua publicitat edictal durant el termini d'un mes, d'acord amb el que preveu l'article 20.bis. 3 de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària.  
  
Contra aquesta resolució no es pot interposar cap recurs, encara que les persones interessades, conforme al que es preveu en l'article 112 de la Llei 39/2015, d'1 d'octubre, del procediment administratiu comú de les administracions públiques, podran realitzar al·legacions per a oposar-se a aquesta, sense perjudici de recórrer la resolució que posa fi al procediment.  
  
València, 31 de maig de 2018.- El director general del Sector Públic, Model Econòmic i Patrimoni: Juan Ángel Poyatos León.